[zogai no. 411]
					
							༼ཀ༽ 
				[1a1] ༄༅། །དག་ཡིག་གསལ་བའི་སྒྲོན་མེ་བཞུགས་སོ། །

[1b1] ༄༅། །ཨོཾ་སྭསྟི། 
	བླ་མ་མཆོག་དང་འཇམ་དབྱངས་ལ། མི་ཕྱེད་དད་ [1b2] པས་ཕྱག་བགྱིའོ། །
	གང་གི་བཀའ་དྲིན་བསམ་བཞིན་དྲན། །ཐུབ་པ་ལ་ཡང་ཕྱག་ [1b3] འཚལ་ལོ། །
	སྐྱེ་བོ་བློ་དང་འཚམས་པ་ལ། །སྡེབ་སྦྱོར་ཉེར་མཁོ་བཤད་པར་བྱ། ། [1b4] 

[ཀ་ཡི་ལེའུ།]
	༼ཀ༽ ཀུན་མཁྱེན་ཤཱཀྱ་ཐུབ་པ་ལ། །ཤིང་ཏོག་ཀ་ར་ཀུ་ཤུ་དང་། །
	གུར་ཀུམ་སོགས་ [2a1] ཀྱི་མཆོད་པ་འབུལ། །འབོད་པའི་ཀྱེ་མ་ཀྱི་ཧུད་དང་། །
	རུས་ [2a2] ཀྲང་ཀུ་ཅོ་བྱེད་པ་ཡི། །མགོ་བོ་ཀྱོག་ཀྱོག་སྣོད་ཀྱོང་ཀྱོང་། །
	ཀེར་རེ་ལང་ནས་ཀྲང་ངེར་ [2a3] འདུག །ལྕགས་ཀྱུ་འཁྱེར་ནས་ཀླད་པ་འདགས། །
	ནམ་མཁའི་ཀློག་སོགས་ཀ་རྐྱང་ [2a4] ཡིན། །ག་གློག་དག་ཀྱང་མཚུངས་པར་བཤད། །
	རྒྱལ་བའི་བཀའ་ནི་བ་བཀའ་ [2b1] ལ། །དཀའ་ལས་ཆེ་བ་ད་དཀའ་ཡིན། །
	ཁ་དོག་དཀར་བ་ད་དཀར་ལ། །གནམ་གྱི་སྐར་མ་ས་ [2b2] སྐར་ཡིན། །
	ཕན་ཚུན་དཀྲུགས་པ་ད་དཀྲུག་ལ། །ཞོ་སོགས་དཀྲོགས་པ་ད་དཀྲོག་ལ། །
	སྦུག་ཏུ་བཀར་ [2b3] ནས་བཀྱིགས་ཐག་གཏོང་། །རྩ་བ་བཀོག་པ་བ་བཀོག་ཡིན། །
	བདེ་བར་བཀོད་དང་བཀོད་པ་ [2b4] སོགས། །ལམ་སོགས་བཀག་དང་ཤིང་སོགས་བཀུག །
	ལྟོགས་པའི་བཀྲེས་དང་ཁལ་སོགས་ [2b5] བཀལ། །གཞུ་དེ་བཀང་ནས་བཀའ་བཀྱོན་གནང་། །
	བཀྲ་ཤིས་ལ་སོགས་བས་འཕུལ་ཡིན། །ལུས་ [3a1] ཀྱི་རྐང་ལག་ཁ་ཡི་རྐན། །
	རྐུབ་དང་རྩམ་པའི་རྐྱལ་པ་དང་། །ཆང་གི་རྐྱན་ [3a2] དང་རི་དྭགས་རྐྱང་། །
	ས་སོགས་རྐོ་དང་རྐོས་པ་དང་། །གན་རྐྱལ་བྱེད་དང་ཡུར་བའི་རྐ། །
	ར་ལ་ཀ་ [3a3] བཏགས་ཤེས་པར་བྱ། །ཆུ་ཀ་ཀ་རྐྱང་དག་ཀྱང་རུང་། །
	ཆུ་ལ་རྐྱལ་བྱེད་རྒྱུ་རྐྱེན་དང་། །རྐུ་མ་རྐུ་བ་ར་ [3a4] རྐུ་ཡིན། ། 
	རྒྱལ་བའི་སྐུ་ནི་ས་སྐུ་ཡིན། །ཚེར་མ་སྐྱེར་པ་འཛེག་པའི་སྐས། །
	ལུས་ཀྱི་སྐེ་དང་དངངས་ [3a5] པའི་སྐྲག །སྐྱ་ཁ་ཁྲ་བོ་སྐད་ཀྱང་འདོན། །
	མགོ་བོའི་སྐྲ་དང་སྐད་ཅིག་དང་། །ཤིང་ནི་སྐམ་པོ་ཁ་ཡང་ [3b1] སྐོམ། །
	རྟ་ཡི་སྲབ་སྐྱོགས་ལུས་སེམས་སྐྱིད། །མི་གཙང་སྐྱག་པ་སྐྱུང་ཁ་དང་། །
	སེམས་པ་སྐྱོ་དང་སྐོར་བ་བྱེད། ། [3b2] ནོར་གྱི་སྐལ་བ་སྐལ་ལྡན་དང་། །
	ཆང་གི་སྐྱུགས་པ་ཁ་སྐྱེངས་དང་། །སྐྱིལ་ཀྲུང་བྱས་དང་སྐྱ་རེངས་དང་། །
	ཆུ་སོགས་ [3b3] སྐོལ་བ་ས་སྐོལ་ཡིན། །ལག་པ་བསྐུམས་དང་ནོར་སོགས་བསྐྱིས། །
	བསྐྱིན་པ་བསྐྱལ་དང་རྟ་ལ་བསྐྱོན། །སེམས་ [3b4] བསྐྱེད་པ་དང་ཐུགས་དམ་བསྐངས། །
	དུས་ཀྱི་བསྐལ་པ་དབང་བསྐུར་དང་། །བཀའ་དྲིན་བསྐྱངས་དང་རྒྱལ་སར་བསྐོས། ། [3b5] 
	རྒྱང་བསྐྱུར་བ་དང་རྒྱ་བསྐྱེད་སོགས། །བས་འཕུལ་ས་ལ་ཀ་བཏགས་ཡིན། །
	ལྐོག་ཟས་བྱེད་དང་ལྐུགས་པ་སོགས། །ལ་ [4a1] ལ་ཀ་བཏགས་ཤེས་པར་བྱ། །
	ཀ་ཡི་ལེའུ་རེ་ཞིག་གོ །

[ཁ་ཡི་ལེའུ།]
 	༼ཁ༽ རྒྱལ་པོའི་ཁྲིམས་དང་ [4a2] ཚུལ་ཁྲིམས་དང་། །འདབ་ཆགས་ཁྲ་དང་ཁྲུང་ཁྲུང་ཁྱུ། །
	ངོ་ཚའི་ཁྲེལ་དང་སྣ་ཁྲིད་དང་། །ཁམས་གསུམ་དང་ནི་ [4a3] དུར་ཁྲོད་དང་། །
	སྐར་མ་ཁྲུམས་སྟོད་ཁྲུམས་སྨད་སོགས། །ཁ་རྐྱང་ཡིན་པས་ཤེས་པར་བྱ། །
	ལག་པ་མཁྲང་དང་སྲ་ [4a4] སོགས་མཁྲེགས། །མཁྱེན་རྒྱ་ཆེ་དང་མཁན་པོ་དང་། །
	མཁས་པ་དང་ནི་ཉེར་མཁོ་དང་། །ལུས་ཀྱི་མཁལ་མ་མཁྲིས་ [4a5] པ་དང་། །
	ནམ་མཁའ་ཆུ་མཁྲིས་རྒོད་མའི་མེ། །དཔེ་མཁྱུད་ལ་སོགས་མས་འཕུལ་ཁའོ། །
	རྒས་འཁོགས་འཁྱགས་ནས་ [4b1] ཡུལ་གཞན་འཁྱམས། །བརྟེན་པའི་འཁར་བ་ལུས་ལ་འཁྱུད། །
	འཐབ་མོའི་འཁྲུག་དང་སེམས་པ་འཁྲུགས། །དྲི་ [4b2] མ་འཁྲུ་དང་སྐུ་སྐྱ་འཁྲུངས། །
	འཁོར་བ་དང་ནི་མཐའ་འཁོབ་དང་། །ལོག་ལ་འཁར་དང་རྒྱབ་ལ་འཁུར། །
	རུས་ཀྱི་ [4b3] འཁོན་སོགས་འས་འཕུལ་ཁའོ། །
	ཁ་ཡི་ལེའུ་རེ་ཞིག་གོ །

[ག་ཡི་ལེའུ།]
	༼ག༽ རལ་གྲི་དང་ནི་གྲུབ་ཐོབ་དང་། །གྲང་ནད་དང་ནི་ [4b4] གྲུམ་བུ་ཡིས། །
	འདས་པའི་གྲོང་དང་ཆོས་གྲྭ་དང་། །ཚོགས་པའི་གྲལ་དུ་གྲབས་ཡུལ་བྱེད། །
	འབྲུ་ཡི་གྲོ་དང་སྦང་ [4b5] གླུམ་དང་། །ནང་ཆའི་གྲོད་པ་ཡུལ་གྱི་གྲོང་། །
	རི་དྭགས་གླ་བའི་གླ་རྩི་དང་། །ཁ་དོག་གྲ་བོ་སྤྱང་པོའི་གྲུང་། ། [5a1] 
	ཆུ་ཡི་གྲམ་པ་འཛམ་གླིང་དང་། །དགའ་བའི་གླུ་དང་དུད་འགྲོའི་གླང་། །
	སྲོག་ཆགས་གྲོག་ [5a2] མ་གྲངས་མེད་དང་། །དངོས་གྲུབ་གྲུ་ཆར་ག་རྐྱང་ཡིན། །
	དགེ་སློང་དགེ་འདུན་དགྱེས་པ་དང་། །དགུང་སྔོན་དགུ་ [5a3] ཚིགས་ཉིན་དགུང་དང་། །
	ཐུགས་ཀྱི་དགོངས་པ་གྲངས་ཀྱི་དགུ། །རི་དྭགས་དགོ་བ་དགོན་པར་སྡོད། །
	སྐྱེ་དགུའི་ [5a4] དགུང་ལོ་ཙམ་ཞེས་སོགས། །ད་ཡི་སྔོན་འཇུག་ཤེས་པར་བྱ། །
	ལོག་འདྲེན་བགེགས་ཀྱི་བགྲོད་ལམ་བགགས། ། [5a5] དུས་[འ]གྱངས་བཀའ་དང་བགོ་བ་བགོས། །
	བགྲེས་པོའི་མི་དང་གྲངས་སུ་བགྲངས། །ནོར་སོགས་བགོས་དང་གད་ [5b1] མོ་བགད། །
	བ་ཡི་སྔོན་འཇུག་ཤེས་པར་བྱ། །མགོ་བོ་མགུལ་པ་མགྲིན་པ་དང་། །
	ཡེ་ཤེས་མགོན་པོ་དགའ་བའི་ [5b2] མགུ། །མགར་བ་རྐང་མགྱོགས་མས་འཕུལ་གའོ། །
	ལམ་དུ་འགྲོ་དང་འགྲིམ་པའི་འགྲུལ། །གྲོད་པ་འགྲངས་ [5b3] དང་གཞན་ལ་འགྲན། །
	རྟེན་འབྲེལ་འགྲིགས་དང་འགྱངས་དང་འགོར། །ཁ་ཡི་འགྲམ་པ་འགུལ་བ་དང་། །
	ནོར་ [5b4] སོགས་འགྱེད་དང་རྒྱལ་འགོང་དང་། །བརྩོན་འགྲུས་ཞན་པས་འགྱོད་པ་དང་། །
	ཡི་གེར་འགོད་དང་འགོ་ནད་ [5b5] འགོས། །དགོས་པའི་འགྲོན་པོ་གང་ཡང་རུང་། །
	མ་ཡི་སྔོན་འཇུག་བྱས་ཀྱང་འཐད། །འ་ཡི་སྔོན་འཇུག་ཤེས་ [6a1] པར་བྱ། །
	རྒྱལ་བ་རྒྱལ་མཚོ་བྱ་རྒོད་དང་། །ལང་ཚོ་རྒས་ནས་ང་རྒྱལ་བཟོད། །
	རྩེད་མོའི་ [6a2] རྒྱན་ལ་རྒུན་འབྲུམ་སྤྲོད། །མི་ནི་གྲུང་པོའི་རྒེད་(read: རྒོད་) པོ་དང་། །
	རྟ་ཡི་རྒྱུགས་དང་རྒྱགས་ཕྱེ་ཡིས། །སྣོད་སོགས་རྒྱོངས་དང་ [6a3] རྒྱས་པ་དང་། །
	རྒྱུད་ཀྱི་རྒྱལ་པོ་རྒྱལ་མཚན་འཛིན། །རྩ་རྒྱུས་རྒྱུ་མ་ར་བཏགས་གའོ། །
	ནང་ཁྲོལ་སྒང་པ་ལ་ལྒང་ [6a4] ཡིན། །སྒོམ་ཆེན་བློ་སྒོམ་སྒྱིད་པ་སྐྱུར། །
	ཐབ་ཀྱི་སྐྱེད་(read: སྒྱེད་) བུ་སྒྱུ་རྩལ་དང་། །སྣོད་ཀྱི་སྒམ་སྒྲོམ་སྒྲོ་བ་དང་། །
	སྒོ་དང་སྒེ་ [6a5] འུར་སྒོག་པ་ལྟུང་། །ལུས་ཀྱི་སྒལ་པ་རྟ་སྒ་དང་། །
	ཁང་པའི་སྒོ་ནི་སྒྱོགས་རྡོས་གཅོག །ད་སྒོས་སྒོས་སུ་སྒྲོལ་  [6b1] མ་སྒྲུབ། །
	ལག་པ་སྒྲེང་ཞིང་བུ་རམ་སྒོར། །བཞུགས་སྒར་ལ་སོགས་ས་བཏགས་གའོ། །
	གྲངས་ཀྱི་བརྒྱ་དང་བརྒྱད་ [6b2] ཅུ་དང་། །ཕྲེང་བ་བརྒྱ་ཕྲག་བརྒྱུས་པས་བརྒྱན། །
	ཆུ་བརྒལ་འོ་བརྒལ་དྲན་མེད་བརྒྱལ། །མི་ཡི་བརྒྱུད་པ་ལེ་བརྒན་ [6b3] དར། །
	བས་འཕུལ་ར་ལ་ག་བཏགས་ཡིན། །ཆོས་བསྒྱུར་མདོག་བསྒྱུར་ཕྱོགས་གཅིག་བསྒྲིགས། །
	བསྒྱེལ་ཞིང་ [6b4] སྒྲ་ནི་བསྒྲགས་པ་དང་། །ལམ་དུ་བསྒུགས་ནས་མནའ་ཡང་བསྒགས། །
	ཕ་རོལ་ཆུ་བསྒྲལ་ཆོས་ཀྱི་བསྒྲགས། ། [6b5] བསྒྲུབ་བྱ་ཏིང་འཛིན་རབ་ཏུ་བསྒོམས། །
	བྱ་བའི་བསྒང་དང་སེང་གེའི་བསྒྱིངས། །བས་འཕུལ་ས་ལ་ག་བཏགས་ཡིན། ། [7a1] 
	ག་ཡི་ལེའུ་རེ་ཞིག་གོ །

[ང་ཡི་ལེའུ།]
	༼ང༽ སྙན་དངགས་གསེར་དངུལ་དངོས་གྲུབ་སྩོལ། །དངངས་ [7a2] སྐྲག་དངོས་གཞི་ཡོད་དམ་ཅི། །
	ཞེས་པ་དས་འཕུལ་ཅུང་ཞིག་གོ །སྟོད་ཀྱི་མངའ་རིས་མངའ་ཞབས་མངའ། །
	ཕོ་ [7a3] ཉ་མངགས་དང་ལུས་ཀྱི་མངལ། །མངོན་སུམ་མངའ་བརྙེས་ཞིམ་པའི་མངར། །
	མངར་བ་ད་དངར་བྱས་ཀྱང་ [7a4] འཐད། །ཐུགས་ལ་མངའ་སོགས་མས་འཕུལ་ཡིན། །
	བརྡུང་བའི་རྔ་དང་རྔ་བོང་དང་། །འབྲུ་ཡི་རྔོད་མཁན་ལུས་ [7a5] ཀྱི་རྔུལ། །
	མཇུག་པའི་རྔ་མ་རུས་ཀྱི་རྔོག །རྔན་ཆེན་གྱི་ནི་རྩྭ་རྔ་དང་། །
	རི་དྭགས་རྔོན་པར་ར་བཏགས་ངའོ། །སྔོན་ [7b1] ཚེ་ཞལ་སྔ་སྤྱན་སྔ་དང་། །
	གསང་སྔགས་སྔགས་པ་མདོག་སྔོན་དང་། །སྔ་དྲོ་སྔས་ལ་སྔུར་པ་ཆེ། །
	ནང་པར་སྔ་ [7b2] དང་མཚང་ནས་སྔོག །དེ་རྣམས་ས་ལ་ང་བཏགས་ཡིན། །
	བརྔན་པའི་བརྔན་དང་བཙས་མ་བརྔས། །བས་འཕུལ་ [7b3] ར་ལ་ང་བཏགས་ཡིན། །
	སྡུག་བསྔལ་དགེ་བ་བྱང་ཆུབ་བསྔོ། །བས་འཕུལ་ས་ལ་ང་བཏགས་ཡིན། །
	ང་ཡི་ལེའུ་ [7b4] རེ་ཞིག་གོ །

[ཅ་ཡི་ལེའུ།]
	༼ཅ༽ ཅེ་སྤྱང་བྱིའུ་ཅོ་ཀ་དང་། །གསོལ་ཅོག་ཅེས་པ་ཅ་རྐྱང་ངོ་། །
	མི་ཡི་ནད་གཅོང་གྲི་ཡིས་གཅོད། ། [7b5] དྲི་ཆུའི་གཅིན་དང་གཅི་བ་དང་། །
	ཡིད་ལ་གཅགས་དང་གྲངས་ཀྱི་གཅིག །ནམ་མཁའི་སྒྲ་གཅན་གཅན་གཟན་ [8a1] དང་། །
	རྡོ་སོགས་གཅེག་(read: གཅོག་) དང་གཅལ་དུ་བཀྲམ། །ཕྲུག་གུར་གཅེས་རྣམས་གས་འཕུལ་ [8a2] ཡིན། །
	བཅོམ་ལྡན་དགྲ་བཅོམ་ཞབས་ཀྱིས་བཅགས། །ཤིང་བཅད་པ་དང་དམ་བཅའ་དང་། །
	བསྟན་བཅོས་ལོགས་ [8a3] སུ་བཅར་བ་དང་། །བཟའ་བའི་བཅུད་ནི་ལག་ཏུ་བཅངས། །
	རྡོ་བཅག་པ་དང་དམ་པོས་བཅིངས། །ནོར་སོགས་ [8a4] བཅོལ་དང་ནང་དུ་བཅུག །
	བཅུ་དང་བཞི་བཅུ་ལྔ་བཅུ་དང་། །དགུ་བཅུ་བཅོ་ལྔ་བཅོ་བརྒྱད་དང་། །
	ལག་པས་ [8a5] བཅོས་རྣམས་བས་འཕུལ་ཅའོ། །བསྐུལ་བའི་ལྕག་ཚན་ཤིང་ལྕང་མ། །
	བློ་ཡིས་ལས་ཀ་ལྕོགས་མི་ལྕོགས། །རྫོང་ [8b1] གི་ལྕགས་རི་ཟུར་ལྕོག་དང་། །
	ཁ་ཡི་ལྕེ་དང་རིན་ཆེན་ལྕགས། །མཆེད་ལྕམ་སྐྲ་ཡི་ལྕང་ལོ་དང་། །
	དུད་འགྲོའི་ [8b2] ལྕི་བ་ལ་བཏགས་ཅའོ། །
	ཅ་ཡི་ལེའུ་རེ་ཞིག་གོ ། 

[ཆ་ཡི་ལེའུ།]
	༼ཆ༽ ཆོ་རིགས་རྟ་ཡི་ཆིབ་པ་ཆིབས། །ཁ་ཆེམ་ [8b3] ཤོད་ལ་ཆོམ་རྐུན་གྱི། །
	ཆམ་པའི་ནད་དང་བག་ཆགས་སོགས། །ཆ་རྐྱང་ཡིན་ནོ་ཤེས་ལྡན་རྣམས། །
	དཀོན་ [8b4] མཆོག་ལ་ནི་མཆོད་པ་བྱེད། །སྐྱབས་སུ་མཆི་དང་རྒྱན་གྱི་མཆོར། །
	ལུས་ཀྱི་མཆིན་པ་མཆེར་པ་དང་། །རྩལ་ [8b5] གྱི་མཆོངས་དང་ཡི་གེའི་མཆན། །
	སྐུ་མཆེད་རྒྱ་འདྲེའི་ཁ་མཆུ་དང་། །མིག་གི་མཆི་མ་ཁ་ཡི་མཆུ། །
	རུས་ཀྱི་ [9a1] མཆིམས་སོགས་མས་འཕུལ་ལོ། །རྒྱལ་པོའི་ཁྲིམས་འཆའ་གར་འཆམས་དང་། །
	ཉི་མ་ [9a2] འཆར་ཁར་ཆུ་ཡང་འཆོར། །ཞགས་པས་འཆིང་དང་ཁ་ནི་འཆུས། །
	ངུད་(read: བུད་?) མེད་འཆལ་པ་འཆོལ་མར་འགྲོ། །མི་ [9a3] རྟག་འཆི་བ་འས་འཕུལ་ཡིན། །
	ཆ་ཡི་ལེའུ་རེ་ཞིག་གོ །

[ཇ་ཡི་ལེའུ།]
	༼ཇ༽ བརྡུང་ཕྲོག་བྱེད་པའི་ཇག་པ་དང་། །འཐུང་བའི་ [9a4] ཇ་ནི་ཇ་རྐྱང་ཡིན། །
	ཇོ་བོ་སོགས་ཀྱང་ཇ་རྐྱང་ངོ་། །བླ་དཔོན་མཇལ་དང་མགོ་བོའི་མཇིང་། །
	མཇུག་མ་མཇེ་རྣམས་ [9a5] མས་འཕུལ་ལོ། །འཇམ་དབྱངས་མཉམ་པར་འཇོག་པ་དང་། །
	བྲེ་ལ་འཇལ་དང་ལུས་ལ་འཇམ། །འཇིག་རྟེན་ལ་ [9b1] སོགས་འས་འཕུལ་ཇའོ། །
	རྗེ་བཙུན་དང་ནི་རྡོ་རྗེ་དང་། །སྙིང་རྗེ་གོས་མེད་ཤ་རྗེན་སོགས། །
	ར་ལ་ཇ་བཏགས་ཤེས་པར་ [9b2] བྱ། །བརྗེད་བྱེད་གདོན་ཡིན་བརྗེད་པ་དང་། །
	ནོར་སོགས་བརྗེ་དང་བརྗེས་པ་དང་། །བརྗོད་བྱ་ལེགས་པ་བརྗོད་པ་སོགས། ། [9b3] 
	བས་འཕུལ་ར་ལ་ཇ་བཏགས་ཡིན། །རོ་འཛིན་ལྗགས་དང་ཡུལ་ལྗོངས་དང་། །
	ཁ་དོག་ལྗང་སོགས་ལ་བཏགས་ཇའོ། ། [9b4] 
	ཇ་ཡི་ལེའུ་རེ་ཞིག་གོ ། 

[ཉ་ཡི་ལེའུ།]
	༼ཉ༽ མང་ཉུང་གིས་ནི་ཉུང་བ་དང་། །ཚོང་གི་ཉོ་སོགས་ཉ་རྐྱང་ཡིན། །
	གཉེར་པ་གཉའ་ [9b5] ཤིང་ཁྲོ་གཉེར་དང་། །གཉན་གྱི་ནད་དང་རི་དྭགས་གཉན། །
	ཉེ་དུའི་གཉེན་སོགས་གས་འཕུལ་ལོ། །གྲུ་ཡི་མཉན་ [10a1] དང་ཐུགས་མཉེས་དང་། །
	ཆེ་ཆུང་མཉམ་དང་ཀོ་བའི་མཉེད། །མཉམ་པར་གཞག་རྣམས་ [10a2] མས་འཕུལ་ལོ། །
	ཆུ་ཡི་རྙོག་མ་གསར་རྙིང་དང་། །བརྩལ་བའི་རྙེད་དང་ལག་རྙོབས་རྙོང་། །
	མི་གཙང་རྙང་མ་རི་དྭགས་ [10a3] རྙི། །སོ་རྙིལ་ལ་སོགས་ར་བཏགས་ཉའོ། །
	སྔོ་ཡི་གོ་སྙོད་ལུས་ཀྱི་སྙིང་། །མལ་དུ་སྙོལ་དང་སྙེ་ཕུང་སྙིལ། །
	གཞན་ [10a4] ལ་སྙད་འདོགས་རྣ་བར་སྙན། །བསོད་སྙོམས་དུས་ཀྱི་སྙིགས་མ་དང་། །
	སྔས་ལ་སྙེ་སོགས་ས་བཏགས་ཉའོ། །གཟུགས་ [10a5] བརྙན་གཞན་ལ་བརྙས་པ་དང་། །
	མངའ་བརྙེས་ཁ་བརྙོགས་ཡོང་བའི་ལན། །བས་འཕུལ་ར་ལ་ཉ་བཏགས་ཡིན། ། [10b1] 
	དགེ་བསྙེན་ལག་པས་བསྙབས་པ་དང་། །དོན་ལ་བསྙོན་ནི་ཡོད་མེད་དང་། །
	ཇག་པའི་རྗེས་བསྙེགས་བསྙེན་སྒྲུབ་སོགས། ། [10b2] པས་(read: བས་) འཕུལ་ས་ལ་ཉ་བཏགས་ཡིན། །
	ཉ་ཡི་ལེའུ་རེ་ཞིག་གོ ། 

[ཏ་ཡི་ལེའུ།]
	༼ཏ༽ མུ་ཏིག་མེ་ཏོག་ཏིང་འཛིན་དང་། །ཏིང་དང་ [10b3] ཏིང་ཤགས་ཏ་རྐྱང་ངོ་། །
	ནམ་གཞག་གཏན་གྱི་གཏན་ཚིགས་ནི། །ལག་ཏུ་གཏད་དང་གཏོད་པ་དང་། །
	ཆུ་ཡི་གཏིང་དང་ [10b4] གཏོར་མ་གཏོང་། །ཁྲག་གཏར་གཏན་ལ་འབེབས་པ་དང་། །
	མགོ་བོ་གཏུམ་དང་ཁོངས་སུ་གཏོགས། །ལབ་ [10b5] པའི་གཏམ་དང་གཏི་མུག་དང་། །
	ནོར་གྱི་གཏའ་མ་ཞབས་ལ་གཏུགས། །གཏེར་མཛོད་ལ་སོགས་གས་འཕུལ་ [11a1] ཏའོ། །
	གདན་སོགས་བཏིང་དང་ས་བོན་བཏབ། །ཞབས་ནས་བཏེག་དང་གསོལ་བ་ [11a2] བཏབ། །
	ཕྱེ་མར་བཏགས་དང་བཟའ་བཏུང་དང་། །མིང་བཏགས་ལ་སོགས་བས་འཕུལ་ཡིན། །
	མི་རྟག་པ་དང་ [11a3] གཞོན་པའི་རྟ། །རྗེས་ཀྱི་རྟིང་དང་རྟིའུ་དང་། །
	དུད་འགྲོའི་རྟོལ་གོག་རྟོད་པས་བཏགས། །མཆོད་རྟེན་དང་ནི་རྟེན་ [11a4] འབྲེལ་དང་། །
	མི་གཙང་རྟུག་སོགས་ར་རྟུག་(read: བཏགས་)ཡིན། །ལུས་ཀྱི་ལྟེ་བ་ལྟག་པ་དང་། །
	བུར་ལྟང་དང་ནི་མདའ་ཡི་ལྟོང་། ། [11a5] གྲོད་པའི་ལྟོ་བ་འགྲང་ལྟོགས་རྣམས། །
	ལ་ལ་ཏ་བཏགས་ཤེས་པར་བྱ། །མིག་ལ་སྟོན་དང་མོ་མཚན་སྟུ། །
	ལུས་ཀྱི་ [11b1] སྟོད་དང་སྟོན་དཔྱིད་དང་། །ཤིང་གི་སྟག་པ་གཅན་གཟན་སྟག །
	བརླག་པའི་སྟོར་དང་གཞན་ལ་སྟེར། ། [11b2] སྟེགས་བུ་ལ་སོགས་ས་བཏགས་ཏའོ། །
	འཕགས་པའི་གནས་བརྟན་མི་འགྱུར་བརྟན། །བརྟག་དཔྱད་ཞིབ་ཏུ་ [11b3] བརྟགས་པ་སོགས། །
	བས་འཕུལ་ར་མགོ་ལྡན་པའི་ཏའོ། །བལྟ་བར་བྱ་དང་བལྟས་པ་ནི། །
	བས་འཕུལ་ལ་མགོ་ [11b4] ལྡན་པའོ། །སངས་རྒྱས་བསྟན་དང་བྱ་བ་བསྟུན། །
	མངོན་པར་བསྟོད་དང་བསྟོད་པ་དང་། །ལམ་ཐག་བསྟུངས་དང་ [11b5] གཡོག་སོགས་བསྟེན། །
	བས་འཕུལ་ས་མགོ་ལྡན་པའོ། །
	ཏ་ཡི་ལེའུ་རེ་ཞིག་གོ ། 

[ཐ་ཡི་ལེའུ།]
	༼ཐ༽ ཐ་གྲུ་སྲས་ཀྱི་ [12a1] ཐུ་བོ་དང་། །ཐོར་ཅོག་ཐ་མ་ཐ་རྐྱང་ཡིན། །
	ལག་པའི་མཐིལ་དང་མཐེ་བོང་དང་། ། [12a2] ཚོན་གྱི་མཐིང་དང་རི་མགོ་མཐོ། །
	དོན་མཐུན་པ་དང་མིག་གིས་མཐོང་། །མས་འཕུལ་ཐ་ཡིན་ཤེས་པར་བྱ། །
	ཆང་ [12a3] འཐུང་བྱེད་དང་འཐབ་མོ་རྒྱག །ཕྱེ་མར་འཐག་སོགས་འས་འཕུལ་ཡིན། །
	ཐ་ཡི་ལེའུ་ཐུང་ངོའོ། ། [12a4] 

[ད་ཡི་ལེའུ།]
	༼ད༽ སྔ་དྲོ་ཕྱི་དྲོ་གྲངས་ཀྱི་དྲུག །ཟས་ཀྱི་དྲོ་བ་ཉི་མ་དྲོ། །
	ཁ་ཡི་དྲེག་དང་སེམས་ཅན་དྲེད། །དྲིལ་བུ་ལ་སོགས་ད་རྐྱང་ཡིན། ། [12a5] 
	བྱད་ཀྱི་གདོང་དང་གདུང་བརྒྱུད་དང་། །ཁང་པའི་གདུང་མ་དབུ་ལ་གདུགས། །
	གས་འཕུལ་ད་ཡིན་ཤེས་པར་བྱ། ། [12b1] གྲངས་ཀྱི་བདུན་དང་ཉོན་མོངས་བདུད། །
	ཕྱུགས་སོགས་བདས་དང་བདེ་གཤེགས་དང་། །ལུས་སེམས་བདེ་སོགས་ [12b2] བ་བདེ་ཡིན། །
	འཕེན་པའི་མདའ་དང་སྲུབས་པའི་མདུང་། །ཁ་དོག་མདོག་དང་མདོར་བསྡུས་མདོ། །་
	མདུད་པ་ལ་ [12b3] སོགས་མས་འཕུལ་ཡིན། །མྱ་ངན་འདས་དང་ཞབས་ལ་འདུད། །
	ངག་ནས་འདོན་དང་གཏམ་ནི་འདྲི། །ཡི་གེ་འདྲི་ [12b4] དང་ལུས་པོ་འདར། །
	སྐྱོ་མ་འདག་སོགས་འས་འཕུལ་ལོ། །ཐབས་རྡུགས་པ་རྡོ་རྡེའུ། །
	ལག་རྡུམ་ལ་སོགས་ [12b5] རར་བཏགས་དའོ། །སྒོ་ལྕགས་ལྡེ་མིག་ལྟོ་བ་ལྡིར། །
	ལྡུམ་ར་ལ་སོགས་ལ་བཏགས་ཡིན། །སྡིག་པ་བྱས་ [13a1] པས་སྡུག་བསྔལ་འབྱུང་། །
	ཤིང་སྡོང་སྡེར་མའི་ཐུག་སྡོར་དང་། །སྲོག་ཆགས་སྡོམ་དང་ [13a2] སྡིག་པ་དང་། །
	སྲོག་ལ་སྡོ་དང་གནས་སུ་སྡོད། །ནོར་སོགས་སྡུ་དང་སྡེ་ཚན་སྡེབས། །
	དཔོན་པོའི་སྡེ་པ་སར་ [13a3] བཏགས་དའོ། །གྲི་བརྡར་རྔ་བརྡུང་གོ་བྱེད་བརྡུ(sic, བརྡ?)། །
	ཆལ་མར་བརྡལ་ནས་བརྡུང་ཞིང་བརྡེགས། །བས་འཕུལ་ར་མགོ་ [13a4] ལྡན་པའོ། །
	བསྡུ་བྱ་བསྡུས་དང་གྲོས་ཀྱི་བསྡུར། །གདན་ལ་བསྡད་དང་ཕྱོགས་གཅིག་བསྡོམས། །
	གྲོགས་དང་ [13a5] བསྡོངས་ནས་འགྲོ་བ་སོགས། །བས་འཕུལ་ས་ལ་ད་བཏགས་ཡིན། །
	ད་ཡི་ལེའུ་རེ་ཞིག་གོ ། 

[ན་ཡི་ལེའུ།]
	༼ན༽ གནོད་པ་བྱེད་དང་ [13b1] རྐང་པས་གནོན། །རུས་ཀྱི་གནུབས་སོགས་གས་འཕུལ་ནའོ། །
	བག་མའི་མནའ་མ་འོག་ཏུ་མནན། །དག་དཀྲུས་ [13b2] མནའ་ཡང་མས་འཕུལ་ཡིན། །
	རྩེ་མོ་རྣོ་དང་སྐྲངས་པའི་རྣག །རྣལ་འབྱོར་པའང་ར་རྣལ་ཡིན། །
	སྣག་ཚ་སྣུར་ [13b3] དང་སྣམ་བུ་དང་། །བྱད་ཀྱི་སྣ་དང་སྣབས་ལུད་དང་། །
	སེར་སྣ་དང་ནི་ཕྱོགས་སུ་སྣོམས། །ས་ལ་ན་བཏགས་ཡིན་ [13b4] པར་ཤེས། །
	སྔར་གྱི་སྲོལ་བསྣུབས་ཕྱག་ཏུ་བསྣམས། །མང་དུ་བསྣན་དང་མཇུག་མ་བསྣར། །
	བས་འཕུལ་ས་ [13b5] ལ་ན་བཏགས་ཡིན། 

[པ་ཡི་ལེའུ།]
	༼པ༽ ལུས་ཀྱི་པང་པ་པུས་མོ་གཙུགས། །པར་མའི་པུ་ཏི་པ་རྐྱང་ཡིན། །
	རྐང་ [14a1] པའི་དཔྱིད་མགོ་མགོའི་དཔྲལ་བ། །མི་དཔང་བྱེད་དང་ཡི་གེ་དཔོད། །
	ལག་པའི་དཔུང་ [14a2] པ་དཔའ་བོ་སོགས། །དས་འཕུལ་ཡིན་ནོ་ཤེས་པར་བྱ། །
	ཕ་སྤད་དང་ནི་སྤུན་ཟླ་དང་། །སེམས་པ་སྤྲོ་དང་འཕྲིན་ [14a3] ཡིག་སྤྲིངས། །
	སྤྱང་ཀི་དང་ནི་སྤྲ་སྤྲེའུ། །གྲུང་པོའི་སྤྱང་དང་འབྱར་བྱེད་སྤྱིན། །
	ས་ལ་པ་བཏགས་ཤེས་པར་བྱ། ། [14a4] སྟག་ལྤགས་ལ་སོགས་ལ་ལྤགས་ཡིན། །
	
[ཕ་ཡི་ལེའུ།]
	༼ཕ༽ དབུལ་བའི་ཕོང་དང་ཕྱིང་པ་དང་། །རྐུབ་ཀྱི་ཕྱེན་དང་ཞབས་ [14a5] ཕྱི་དང་། །
	ཕྲུག་གུ་ལ་སོགས་ཕ་རྐྱང་ཡིན། །མདའ་སོགས་འཕེན་དང་འཕངས་པ་དང་། །
	ལག་ནས་འཕྲོག་ [14b1] དང་སེམས་པ་འཕམ། །
	དར་སོགས་འཕྱར་དང་འཕྲལ་དུ་ཤོག །སྐྲ་སོགས་འཕྱིངས་པ་འས་འཕུལ་ལོ། ། [14b2] 

[བ་ཡི་ལེའུ།]
	༼བ༽ འཕུར་བའི་བྱ་ནི་བྱིའུ་དང་། །ལུས་ཀྱི་བྲང་ལ་བྱིལ་བྱིལ་བྱེད། །
	འབྲུ་ཡི་བྲའོ་རྒྱལ་བློན་དང་། །སྨན་བླ་བྱུ་རུ་བ་རྐྱང་ [14b3] ཡིན། །
	དབུས་དང་ཞིབ་མོར་དབུར་བ་དང་། །དབུལ་པོ་དང་ནི་བསྐངས་གསོའི་དབྱངས། །
	མགོ་བོའི་དབུ་སོགས་དས་ [14b4] འཕུལ་ཡིན། །ནད་ཀྱི་འབྲུམ་པ་འབྲིང་པོའི་འབྲིང་། །
	ཕྱུགས་ཀྱི་འབྲི་དང་འབྲོང་དང་ནི། །སྒོ་སོགས་འབྱེད་དང་ [14b5] རྗེས་སུ་འབྲང་། །
	སྦྱར་བའི་འབྱར་སོགས་འས་འཕུལ་ཡིན། །རྡོ་ཡི་རྦབ་དང་ཁ་རྦད་ཆེ། །
	ཆུ་ཡི་རྦ་ཀློང་ར་རྦ་ཡིན། ། [15a1] ཆུ་ཡི་ལྦུ་བ་འགྲིན་པའི་ལྦ། །
	ལ་ལྦ་ཡིན་ནོ་ཤེས་པར་བྱ། །རྟ་ཡི་སྦང་དང་སྲོག་ཆགས་ [15a2] སྦྲེ། །
	ཆང་གི་སྦང་མ་ལག་པ་སྦྲེལ། །སྦྲུལ་དང་སྦལ་པ་སྦེ་ག་སྦྱོར། །
	སྦྲང་རྩི་དང་ནི་གཙང་སྦྲ་སོགས། །ས་ལ་བ་ [15a3] བཏགས་ཤེས་པར་བྱ། །

[མ་ཡི་ལེའུ།]
	༼མ༽ ཉམས་སུ་མྱོང་དང་ཆང་གིས་མྱོས། །མྱང་འདས་ལ་སོགས་མ་རྐྱང་ཡིན། །
	དམག་དང་ [15a4] མི་དམངས་རིགས་དམན་པ། །ཁ་དོག་དམར་དང་གཞན་ལ་དམོད། །
	དམྱལ་བ་ལ་སོགས་དས་འཕུལ་ཡིན། །རྨི་ལམ་ [15a5] རྨིས་དང་རྨོངས་སྤུ་དང་། །
	ཁྱི་ཡིས་རྨུགས་པའི་རྨ་དང་ནི། །དུད་འགྲོའི་རྨིག་པ་སྒ་ཡི་རྨེད། །
	གོ་ཆའི་རྨོག་དང་རྨ་བྱ་དང་། ། [15b1] རྩ་བའི་རྨང་དང་རྨོན་པ་རྨོས། །
	ར་ལ་མ་བཏགས་ཤེས་པར་བྱ། །བུ་སྨད་དང་ནི་སྨྱོན་པ་སྨྱོ། །
	སྟོད་སྨད་སྨད་དང་ཁ་ [15b2] དོག་སྨུག །ཤིང་གི་སྨྱུག་མ་གཏམ་སྨྲས་པ། །
	སྨྱུང་གནས་དང་ནི་ངུར་སྨྲིག་དང་། །སྨ་ར་དང་ནི་སྨིན་མ་དང་། །
	རྩིས་ཀྱི་ [15b3] སྨེ་བ་ས་བཏགས་མའོ། །

[ཙ་ཡི་ལེའུ།]
	༼ཙ༽ སྤྱི་གཙུག་གི་ནི་གཙུག་ཏོར་དང་། །མཆེ་བ་གཙིགས་དང་གཙུག་ལག་ཁང་། ། [15b4] 
	གཙོ་བོ་གཙིགས་ཆེ་ཆུའི་གཙང་པོ། །ཡུལ་གྱི་གཙང་སོགས་གས་འཕུལ་ཡིན། །
	གཞན་ནས་བཙལ་དང་གྲུ་ [15b5] བཙས་སྤྲོད། །དགེ་འདུན་བཙུན་པ་མིག་བཙུམ་དང་། །
	རྒྱལ་པོའི་བཙོན་རར་བཙུད་པ་དང་། །སྔོ་ཡི་བཙོང་ནི་ས་ལ་ [16a1] བཙུགས། །
	ཁ་དོག་དམར་བ་ས་ཡི་བཙག །ཚོས་ཀྱི་བཙོད་དང་ཤ་སོགས་བཙོས། ། [16a2] 
	ཞིང་གི་བཙས་མ་བས་འཕུལ་ཡིན། །འཐབ་རྩོད་དང་ནི་རྩེད་མོ་རྩེ། །
	སྤུ་ཡི་རྩིད་པ་རྩུབ་པ་དང་། །ཕྱེ་ཡི་རྩམ་པ་ [16a3] རྩོལ་སྒྲུབ་བྱེད། །
	རྩེས་མཁན་དང་ནི་རྩོམ་པ་རྩོམ། །ཁང་པའི་རྩིག་པ་སྔོ་ཡི་རྩྭ། །
	སྲོག་ཆགས་རྩང་པ་ར་ [16a4] བཏགས་ཙའོ། །བཀའ་སྩལ་དངོས་གྲུབ་སྩལ་དང་སྩོལ། །
	ས་ལ་ཙ་བཏགས་ཤེས་པར་བྱ། །བརྩོན་འགྲུས་སྙིང་བརྩེ་ [16a5] ཉིས་བརྩེགས་སོགས། །
	བས་འཕུལ་ར་ལ་ཙ་བཏགས་ཡིན། །ཙ་ཡི་ལེའུ་རེ་ཞིག་གོ །

[ཚ་ཡི་ལེའུ།]
	༼ཚ༽ ནགས་ཚལ་དང་ནི་ [16b1] སྐྱེད་མོས་ཚལ། །ཁང་པའི་ཚོམས་སོགས་ཚ་རྐྱང་ཡིན། །
	ངོ་མཚར་ལྷན་སྐྱེས་མཚེ་མ་དང་། །ཕྱོགས་མཚམས་དང་ [16b2] ནི་ཉིན་མཚན་དང་། །
	དམར་བའི་མཚལ་དང་ཁྱིམ་མཚེས་དང་། །མཚོན་ཆའི་ཕྱག་མཚན་མཚོག་མར་འཕྱར། ། [16b3] 
	མིང་གི་མཚན་སོགས་མས་འཕུལ་ཡིན། །དུ་བ་འཚུབས་དང་འཚོ་བྱེད་དང་། །
	ནོར་འཚོལ་བ་དང་ཕྱུགས་མ་འཚོ། ། [16b4] ཕྱག་འཚལ་ལ་སོགས་འས་འཕུལ་ཡིན། །
	ཚ་ཡི་ལེའུ་ཐུང་ངོའོ། །

[ཛ་ཡི་ལེའུ།]
	༼ཛ༽ དུད་འགྲོའི་མཛོ་དང་བང་མཛོད་དང་། ། [16b5] མཛུབ་མོ་དང་ནི་ནད་ཀྱི་མཛེ། །
	ཡ་རབས་མཛངས་སོགས་མས་འཕུལ་ཡིན། །ལག་པས་འཛིན་དང་ཕན་ཚུན་འཛིངས། ། [17a1] 
	ནོར་སོགས་འཛངས་དང་འཛད་པ་དང་། །རྡོ་ཡི་འཛེང་དང་ནོར་བའི་འཛོལ། །
	ཤིང་སོགས་ [17a2] འཛུགས་པ་འས་འཕུལ་ཡིན། །
	ཟོག་པོའི་རྫུན་དང་ཕྱུགས་རྫི་དང་། །ཆུ་ཡི་རྫིང་དང་རྫུས་སྐྱེས་དང་། །
	མཁར་གྱི་རྫོང་ [17a3] དང་རྫུ་འཕྲུལ་དང་། །རྫོགས་སངས་རྒྱས་སོགས་ར་བཏགས་ཛའོ། །
	རལ་པ་གྱེན་བརྫེས་སྲོག་ཆགས་བརྫིས། །ཟན་ [17a4] བརྫིས་ཡུལ་གཞན་བརྫངས་པ་སོགས། །
	བས་འཕུལ་ར་མགོ་ལྡན་པས་(པའི་?)ཛ། །

[ཝ་ཡི་ལེའུ།]
	༼ཝ༽ གཅན་གཟན་ཝ་ནི་ཝ་རྐྱང་ [17a5] ཡིན། །

[ཞ་ཡི་ལེའུ།]
	༼ཞ༽ གཞོན་ནུ་གཞུང་བཟང་མཉམ་གཞག་དང་། །གཞར་དང་ཤིང་གི་གཞོང་པ་དང་། །
	མདའ་གཞུ་ [17b1] གཞའ་ཚོན་གླུ་གཞས་དང་། །གཞིས་ཀ་ལ་སོགས་གས་འཕུལ་ཡིན། །
	གྲངས་ཀྱི་བཞི་དང་བཞད་གད་དང་། །བཞེངས་ [17b2] དང་བཞུགས་དང་བཞོན་མ་བཞོས། །
	མར་ཁུ་བཞུ་དང་ཞལ་དུ་བཞེས། །རྗེས་སུ་བཞག་དང་དགོངས་བཞེད་དང་། ། [17b3] 
	ཐུགས་ཁུར་བཞེས་སོགས་བས་འཕུལ་ཞ། །ཞ་ཡི་ལེའུ་རེ་ཞིག་གོ །

[ཟ་ཡི་ལེའུ།]
	༼ཟ༽ ཕྲིན་ཡིག་ཟློ་དང་ཟློས་གར་དང་། ། [17b4] ནམ་ཟླའི་ཟླ་བ་ལོ་ཟླ་བ། །
	གྲོགས་ཀྱི་ཟླ་བོ་ཟ་ཉིད་དོ། །གཅན་གཟན་གཟིག་ནི་སྤྱན་གྱིས་གཟིགས། །
	ནོར་བུའི་གཟི་ [17b5] དང་ཤིང་བཟོའི་གཟོང་། །ཤ་ཡི་གཟུགས་དང་གཟུངས་སྔགས་དང་། །
	ཚེར་མའི་གཟེ་མ་ཐུགས་གཟུ་བོ། །ཡི་གེའི་ [18a1] གཟབ་དང་གཟར་བ་དང་། །
	སྐུ་ཡི་གཟི་མདངས་གས་འཕུལ་ཟའོ། །བུད་མེད་བཟའ་དང་ [18a2] བཟའ་མི་དང་། །
	ན་བཟའ་དང་ནི་ལག་པས་བཟུངས། །བཟོ་བོ་བཟང་པོ་ལྷུང་བཟེད་བཟོ། །
	ལས་ལ་བཟུར་དང་བཟོད་ [18a3] པ་སྒོམ། །གཅིག་ཏུ་བཟླུམས་སོགས་བས་འཕུལ་ཟའོ། །
	ཟ་ཡི་ལེའུ་རེ་ཞིག་གོ །

[འ་ཡི་ལེའུ།]
	༼འ༽ འུ་བུའི་སྟོན་པ་འོ་མས་ [18a4] མཆོད། །བྱ་ནི་འུག་པ་འར་འུར་ཆེ། །
	འ་ཅག་འོ་ནི་མི་རྒྱལ་དང་། །འ་ཞའི་ཡུལ་སོགས་འ་ཉིད་དོ། ། [18a5] 

[ཡ་ཡི་ལེའུ།]
	༼ཡ༽ དཔལ་གྱི་གཡང་དང་གཡུང་དྲུང་དང་། །མི་ལྤགས་གཡང་གཞི་གོས་ཀྱིས་གཡོགས། །
	གཅན་གཟན་གཡི་ཡི་ [18b1] པགས་པ་སོགས། །གཡའ་སྒོག་གཡེར་མ་གྲུ་དམར་གཡུ། །
	དམག་གི་གཡུལ་དང་དུད་འགྲོའི་གཡག །གཡོག་ [18b2] མོས་སྙེ་མ་གཡུལ་ལས་བྱེད། །
	རྡོ་ཡི་གཡམ་སོགས་གས་འཕུལ་ཡིན། །ཡ་ཡི་ལེའུ་རེ་ཞིག་གོ །

[ར་ཡི་ལེའུ།]
	༼ར༽ ར་ལུག་ [18b3] གི་ནི་རྭ་ཅོ་དང་། །འདོམས་ཀྱི་རླིག་པ་ལྷག་པའི་རླུང་། །
	ཆུ་ཡི་རླངས་པ་རློན་པ་རློམ། །སྣུམ་སྣོད་རླིག་བུར་བས་ [18b4] འཕུལ་མེད། །
	རྡུལ་དུ་རློག་སོགས་ར་རྐྱང་ཡིན། །དོར་བའི་བརླགས་དང་བརླ་ཤ་དང་། །
	བསྟན་(read: བརྟན་) པོའི་བརླིང་དང་ [18b5] བྱིན་གྱིས་བརླབས། །
	གྲོགས་ལ་བློ་བརླུག་བས་འཕུལ་རའོ། །ར་ཡི་ལེའུ་རེ་ཞིག་གོ །

[ལ་ཡི་ལེའུ།]
	༼ལ༽ ལྭ་ནི་གོས་ཀྱི་བྱེ་ [19a1] བྲག་མིང་། །

[ཤ་ཡི་ལེའུ།]
	༼ཤ༽ བདེ་གཤེགས་དང་ནི་གནས་ལུགས་གཤིས། །ཤི་བའི་མིང་ལ་ [19a2] གཤིན་པོ་དང་། །
	སྟོན་པ་གཤེན་རབས་གཤང་ཡང་དཀྲོལ། །ལེགས་པའི་མིང་ལ་གཤའ་མ་དང་། །
	ལྷོ་ཕྱོགས་ [19a3] གཤིན་རྗེའི་གཡུལ་ཡང་གཤོམ། །བྲེ་ལ་གཤོར་དང་སྨད་ཀྱི་གཤམ། །
	བྱ་ཡི་གཤོག་པ་གཤིབས་ནས་འགྲོ། ། [19a4] སྤང་གཤོངས་ལ་སོགས་གས་འཕུལ་ཤའོ། །
	དགེ་བཤེས་ལྷ་བཤོས་བཤམས་པ་དང་། །སྡིག་པ་བཤགས་དང་ [19a5] ཕྱི་ལ་བཤོལ། །
	འཕྲད་ལ་བཤར་དང་ལྤགས་པ་བཤུས། །མཁར་བཤིག་པ་དང་ཆུ་སོགས་བཤོས། །
	གཏམ་ [19b1] སོགས་བཤད་པ་བས་འཕུལ་ཡིན། །ཤ་ཡི་ལེའུ་རེ་ཞིག་གོ །

[ས་ཡི་ལེའུ།]
	༼ས༽ སིལ་སྙན་དང་ནི་སྤེ་ནག་དང་། །བྱ་ནི་སྲེག་ [19b2] པ་སྲིན་བྱ་དང་། །
	ལམ་སྲང་དང་ནི་སྲེ་མོང་དང་། །གཅན་གཟན་སྲམ་དང་སྦྱིན་སྲེག་དང་། །
	འཇལ་བྱེད་སྲང་དང་ [19b3] སློབ་དཔོན་དང་། །སློབ་མ་སློབ་གཉེར་སླ་བ་དང་། །
	གཞན་ལ་ནོར་སོགས་སློང་མོ་སློང་། །གྱེན་དུ་སློང་དང་ཕྱི་ལ་ [19b4] སློག །
	གོས་ཀྱི་སློག་པ་རྟ་ཡི་སྲབ། །ལྕགས་ཀྱི་སླ་ང་སླད་མ་དང་། །
	སླར་ཡང་ཞེས་སོགས་ས་རྐྱང་ངོ་། །འཁར་ [19b5] གསིལ་གསོར་ནས་གསོད་པ་དང་། །
	སྙན་དུ་གསན་ནས་གསོལ་འདེབས་གསོན། །རིན་ཆེན་གསེར་དང་རྟ་ཡི་ [20a1] གསེབ། །
	སྲོག་ཆགས་གསའ་དང་མདུང་ཤིང་གསོམ། །དྲི་ཡི་གསུར་དང་སྦས་པའི་ [20a2] གསང་། །
	གྲངས་ཀྱི་གསུམ་དང་རྟ་ཕྱུགས་གསོ། །ནེའུ་གསིང་དང་ཆུད་མ་གསོན། །
	སྤུ་སོགས་གསེད་པ་གས་ [20a3] འཕུལ་ཡིན། །དམིགས་བསལ་དང་ནི་སྐྱོན་རྣམས་བསལ། །
	བསེ་ཁྲབ་དང་ནི་བསོད་སྙོམས་དང་། །ཚེ་ནི་བསྲིང་ནས་ [20a4] དྲིན་ཡང་བསབས། །
	ཡོ་བ་བསྲང་དང་རྒྱང་རིང་བསྲིངས། །རི་དྭགས་བསེ་རུ་བསད་པ་དང་། །
	ཕན་ཚུན་བསྲེས་ [20a5] དང་རིང་བསྲེལ་དང་། །མེ་ཡིས་བསྲེགས་དང་རྐང་རྗེས་བསུབས། །
	ལྷ་བསངས་གཏོང་དང་སྲོག་བསླུ་བྱ། །གྱེན་དུ་བསློང་ [20b1] སོགས་བས་འཕུལ་ཡིན། །

[ཧ་ཡི་ལེའུ།]
	༼ཧ༽ གོས་ནི་ཧྲལ་ཧྲལ་མིག་ཧྲིག་ཧྲིག །རྩབ་ཧྲལ་ལ་སོགས་ཧ་ཉིད་དོ། ། [20b2] 

[ཨ་ཡི་ལེའུ།]
	༼ཨ༽ ཨོ་རྒྱན་པདྨ་ཨ་ཀ་རུ། །ཨ་རུ་ར་སོགས་ཨ་ཉིད་དོ། །   ༑   ། །

 	ཡང་ནི་འཕུལ་དང་མཐའ་ [20b3] རྟེན་མགོ །མེད་ལ་སྦྱོར་དང་ཡོད་ལ་སྤོང་། །
	གདམ་ང་ཅན་ལ་མཐའ་གཅིག་ཏུ། །འཛིན་པའི་འཁྲུལ་སྤོང་ཅུང་ [20b4] ཟད་བཤད། །
	རྔ་ཡབ་གེ་སར་སིལ་སྙན་དང་། །མངོན་སུམ་ཕུན་སུམ་ཚོགས་སོགས་ལ། །
	གས་འཕུལ་མི་ཐོབ་ [20b5] ཤེས་པར་བྱ། །སྐྱིལ་ཀྲུང་སོགས་ལ་དས་འཕུལ་མེད། །
	ཐ་གྲུ་ཐ་མ་ཚར་དུ་དངར། །ཚོན་རྩི་སོགས་ལ་མས་འཕུལ་ [21a1] སྤང་། །
	མཐེ་བོང་མཚེ་མ་སྔོ་སྨན་མཚེ། །ཁྱིམ་མཚེས་སོགས་ལ་མས་འཕུལ་ཡོད། །
	ཐུན་ [21a2] མོང་སོགས་ལ་གང་ཡང་རུང་། །ཕྲ་མ་དང་ནི་ཕྲ་མོ་དང་། །
	ཕྱུག་པོ་སོགས་ལ་འས་འཕུལ་སྤང་། །མཐའ་འཁོབ་ [21a3] འཚུལ་འཆོས་སོགས་ལ་དགོས། །
	ཕྲིན་ཕྲེང་སོགས་ལ་གང་ཡང་རུང་། །ཡི་གེ་མྱུ་གུ་ལུ་གུ་རྒྱུད། །
	ཤཱཀྱ་སོགས་ལ་ [21a4] ག་མཐའ་སྤང་། །ཕྲག་དོག་ཕྲུག་གུར་ག་མཐའ་ཐོབ། །
	པུས་མོ་ལ་ནི་ས་མགོ་སྤང་། །རྗེས་སུ་ཡི་རང་ཡི་དྭགས་ [21a5] དང་། །
	སྲི་ཞུ་སོགས་ལ་ད་མཐའ་སྤང་། །སྐད་ཅིག་ལྟ་བུར་གང་ཡང་རུང་། །
	ལེ་བརྒན་དར་ལ་བ་མཐའ་སྤང་། ། [21b1] རྒྱ་འདྲེ་དང་ནི་ཁ་མཆུ་དང་། །
	ན་བཟའ་དང་ནི་ར་མདའ་དང་། །རྩ་མཆོག་གྲོང་དང་ར་མཉེ་དང་། །
	རྒྱ་མཚོ་སོགས་ [21b2] ལ་མ་མཐའ་སྤང་། །ལྷ་རྗེ་དང་ནི་མདོ་རྒྱུད་དང་། །
	ང་རྒྱལ་ཅན་དང་མཐའ་རྟེན་དང་། །རྡོ་རྗེ་སོགས་ལ་ར་མཐའ་ [21b3] སྤང་། །
	དུར་ཁྲོད་མདོར་བསྡུས་སོགས་ལ་ཐོབ། །གྲྭ་ལྔ་ལ་ནི་ལ་མཐའ་སྤང་། །
	རིག་འཛིན་དང་ནི་རིག་ [21b4] སྔགས་དང་། །གསུང་རབ་མཁྱེན་རབ་གོ་འཕང་དང་། །
	བསྐྱེད་རིམ་རྫོགས་རིམ་འདུ་ཤེས་དང་། །མཁའ་སྤྱོད་ [21b5] ཉམ་ཆུང་ཉམ་ཐག་དང་། །
	ཉམ་ང་ལོག་རྟོག་སོམ་ཉི་དང་། །ཆོམ་རྐུན་སོགས་ལ་ས་མཐའ་སྤང་། །
	ཨ་མྲ་ [22a1] ལ་ནི་ས་མགོ་མེད། །ངུར་སྨྲིག་ལ་ནི་ས་མགོ་ཐོབ། །
	ཡི་གེ་དང་ནི་ད་ལྟ་དང་། །ལ་སོགས་ཐ་ [22a2] དད་ཅེས་རྣམས་ལ། །
	བར་ཚིག་མི་བྱེད་བླུན་པོའི་ལུགས། །དེ་ཡི་སྡེབ་སྦྱོར་རེ་ཞིག་གོ །
	དེ་དག་ཐུགས་ལ་དགོངས་ [22a3] འཚལ་ལོ། །ཡི་གེའི་སྦྱོར་བ་ལ་འཁྲུལ་ན། །
	དོན་རྣམས་འཁྲུལ་བ་སྨོས་ཅི་དགོས། །དེ་བས་སྡེབ་སྦྱོར་བརྩོན་ [22a4] པར་བྱ། །
	འདི་ཀོ་སྔགས་བཙུན་སྙོམས་ལས་པར(read: པས་?)། །༧མི་དབང་ཆོས་ཀྱི་རྒྱལ་པོ་ཡིས། །
	སློབ་ཕྲུག་འགའ་ཞིག་ [22a5] བསྟེན་དུས་སུ། །གོ་སླ་ཁྱེར་བདེའི་དག་ཡིག་ཅིག །
	དགོས་ཞེས་བཀའ་སྩལ་གནང་བར་བརྟན(read: བརྟེན) ། །ཤིང་ [22b1] འབྲུག་དབྱར་རྔ་སྒྲོག་དུས་སུ། །
	བསམ་ཡས་ཕོ་བྲང་ཟུར་ལྕོག་ཏུ། །ངག་སྒྲོན་གཞུང་ལས་བཏུས་ཏེ་བཀོད། །
	འཁྲུལ་པ་མཆིས་ན་མཁས་ [22b2] ལ་བཤགས། །བློ་གསལ་རྣམས་ལ་ཕན་ཐོག་(read: ཐོགས་) ཤོག །  ༑  ། །

******

[ལེགས་བཤད་ལྗོན་པའི་དབང་པོ།]

	ན་མོ་གུ་རུ་མཉྫུ་གྷོ་ཥཱ་ཡ། །བླ་མ་མཆོག་དང་དབྱེར་ [22b3] མེད་པའི། །
	འཇམ་པའི་དབྱངས་ལ་གུས་བཏུད་ནས། །ཐོན་མིའི་ལེགས་བཤད་སུམ་ཅུ་པའི། །
	སྙིང་པོ་མདོར་བསྡུས་ [22b4] བཤད་པར་བྱ། །དབྱངས་ཀྱི་བྱ་བ་གསལ་པོ་རུ། །
	བྱེད་པ་ཨི་ཨུ་ཨེ་ཨོ་བཞི། །གསལ་བྱེད་ཀ་སོགས་སུམ་ཅུ་ [22b5] ཡིན། །
	ག་ང་ད་ན་བ་མ་འ། །ར་ལ་ས་རྣམས་རྗེས་འཇུག་བཅུ། །
	ད་དང་ས་གཉིས་ཡང་འཇུག་སྟེ། །ད་ནི་ན་ར་ལ་ [24a1] 
	… [f. 23 missing] … 
	དང་ཡོད་པའང་དེ་བཞིན་ཡིན། །ནས་ལས་འབྱུང་ཁུངས་དགར་སྡུད་དེ། །
	འབྱུང་ཁུངས་ [24a2] དངོས་ལ་གང་སྦྱར་ཐུས། །རིགས་མཐུན་དགར་ནས་མི་མཐུན་ལས། །
	སྡུད་ལ་ནས་སྒྲ་ཁོ་ན་འཇུག །ཀྱེ་དང་ཀྭ་ཡེ་ [24a3] བོད་སྒྲ་སྟེ། །
	ཕལ་ཆེར་མིང་གི་ཐོག་མར་སྦྱོར། །ནི་ནི་དགར་དང་བརྣན་པའི་སྒྲ། །
	དང་ནི་སྡུད་འབྱེད་རྒྱུ་མཚན་དང་། ། [24a4] ཚེ་སྐབས་གདམ་ངག་ལྔ་ལ་འཇུག །
	མིང་གི་ཐོག་མའི་དེ་སྒྲ་ནི། །ཐ་སྙད་འདས་མ་ཐག་པ་དང་། །
	རྣམ་གྲངས་ [24a5] གཞན་ཅན་གཉིས་ལ་འཇུག །ཅི་ཇི་སུ་གང་སྤྱི་སྒྲ་སྟེ། །
	ཞིག་སྟེ་སླད་འདྲ་ཕྱིར་ལ་ཅི། །སྙེད་སྲིད་ལྟར་བཞིན་སྐད་ [24b1] ལ་ཇི། །
	སུ་ནི་གང་ཟག་གང་ཀུན་ལའོ། །ན་རོ་ཡོད་མེད་པ་བ་མ། །
	བདག་པོའི་སྒྲ་སྟེ་ག་ད་ན། །བ་མ་ས་དང་དྲག་ [24b2] མཐར་པ། །
	ང་འ་ར་ལ་མཐའ་མེད་ལ། །བདག་སྒྲ་ཡ་གྱུར་བ་དང་ནི། །
	ཆ་ལ་པ་ཉིད་སྦྱོར་བ་ལེགས། །མིང་ [24b3] མཐའི་པ་བའང་ཕལ་ཆེར་འདྲ། །
	མ་ནི་ངེས་མེད་སྐབས་དང་སྦྱར། །མ་མི་མིན་མེད་དགག་སྒྲ་སྟེ། །
	མ་མི་ཐོག་ [24b4] མར་མིན་མེད་འཇུག །མ་ནི་བར་གྱི་གསལ་བྱེད་ལའང་། །
	ཚིག་ཕྲད་ཞིང་སོགས་ང་ན་མ། །འ་དང་ར་ལ་མཐའ་ [24b5] མེད་མཐར། །
	ཞིང་ཞེས་ཞེའོ་ཞེ་ན་ཞིག །ག་ད་བ་དང་ད་དྲག་མཐར། །
	ཅིང་ཅེས་ཅེའོ་ཅེ་ན་ཅིག །ས་མཐར་དམིགས་ [25a1] བསལ་ཞེས་མ་གཏོགས། །
	ཤིང་ཤིག་ཤེའོ་ཤེ་ན་འཐོབ། །འོན་ཀྱང་ཁ་ཅིག་ལྷན་ཅིག་ [25a2] སོགས། །
	མིང་གི་ཆ་དང་མ་ནོར་གཅེས། །རྐྱང་པ་འཕུལ་ལ་འ་མཐའ་དགོས། །
	གུག་སྐྱེད་བརྩེགས་འདོགས་ཅན་ [25a3] ལ་སྤང་། །ལྷུག་པའི་དོན་མང་མིང་མཚམས་དང་། །
	དོན་འབྲིང་འབྱེད་དང་དོན་ཉུང་རྫོགས། །ཚིགས་བཅད་ག་ [25a4] མཐར་ཚིག་ཤད་བྱ། །
	རྫོགས་ཚིག་མཐའ་ཅན་ལྷུག་པ་དང་། །ཚིགས་བཅད་རྐང་མཐར་ཉིས་ཤད་ཐོབ། ། [25a5] 
	དོན་ཚན་ཆེན་མོ་རྫོགས་པ་དང་། །ལེའུའི་མཚམས་སུ་བཞི་ཤད་དགོས། །
	ང་ཡིག་མ་གཏོགས་ཡིག་ཤད་དབར། ། [25b1] ཚེགས་མེད་དེ་སོགས་ཞིབ་ཏུ་འབད། །
	ཚིག་གི་ལོ་མས་མ་སྒྲིབས་ཤིང་། །དོན་གྱི་འབྲས་བུ་གཡུར་ཟ་བའི། །
	ལེགས་ [25b2] བཤད་ལྗོན་པའི་དབང་པོ་འདི། །དབྱངས་ཅན་གྲུབ་པའི་རྡོ་རྗེས་སྤེལ།། །།